***** ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουλίου 1984 που τροποποιεί την απόφαση της Επιτροπής της 12ης Δεκεμβρίου 1983 περί χορηγήσεως χρηματικής βοήθειας στα πλαίσια των ιδιαίτερων μέτρων κοινοτικού ενδιαφέροντος στον τομέα της ενεργειακής στρατηγικής (Το κείμενο στη γερμανική γλώσσα είναι το μόνο αυθεντικό) (84/431/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 625/83 του Συμβουλίου της 15ης Μαρτίου 1983 για τον καθορισμό ιδιαίτερων μέτρων κοινοτικού ενδιαφέροντος στον τομέα της ενεργειακής στρατηγικής (1), και ιδίως το άρθρο 4 παράγραφος 2 και το άρθρο 6 παράγραφος 1, Εκτιμώντας: ότι η δημόσια δαπάνη για τα σχέδια και το μέτρο που υποβλήθηκαν από την Ομοσπονδιακή Δημοκρατία της Γερμανίας και έτυχαν χρηματικής βοήθειας, καθορίστηκε οριστικά για το 1983· ότι η εφαρμογή στην εν λόγω δαπάνη του ποσοστού των 70 %, που αποτελεί το ανώτατο όριο της κοινοτικής χρηματοδότησης, αν και δεν μεταβάλλει το συνολικό ποσό της χρηματικής βοήθειας, καθιστά αναγκαία την προσαρμογή της χρηματικής βοήθειας που δόθηκε σε ορισμένα σχέδια με την απόφαση της Επιτροπής της 12ης Δεκεμβρίου 1983· ότι η παρούσα απόφαση είναι σύμφωνη με τη γνώμη της επιτροπής που αναφέρεται στο άρθρο 7 του εν λόγω κανονισμού, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο πίνακας ο οποίος αποτελεί παράρτημα της αποφάσεως της Επιτροπής της 12ης Δεκεμβρίου 1983 αντικαθίσταται από τον πίνακα ο οποίος επισυνάπτεται στην παρούσα απόφαση. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 30 Ιουλίου 1984.

[Source: multi_eurlex | Tokens: 1480]